ইয়ান নিয়েপোমনিয়াশি
ইয়ান আলেক্সান্দ্রোভিচ নিয়েপোমনিয়াশি (রুশ: Ян Алекса́ндрович Непо́мнящий, আ-ধ্ব-ব: [ˈjan ɐlʲɪkˈsandrəvʲɪtɕ nʲɪˈpomnʲɪɕːɪj] (শুনুন); জন্ম ১৪ই জুলাই, ১৯৯০) একজন রুশ গ্র্যান্ডমাস্টার দাবাড়ু। তিনি ২০২৩ সালে বিশ্বের দ্বিতীয় সেরা দাবাড়ু ছিলেন। তিনি প্রথমে ২০২১ সালে ম্যাগনাস কার্লসেনের বিরুদ্ধে ও পরবর্তীতে ২০২৩ সালে তিং লিরেনের বিরুদ্ধে দাবার বিশ্ব শিরোপা নির্ধারণী ধারাবাহিক খেলায় পরাজিত হন। ইউক্রেনে রাশিয়ার আগ্রাসনের কারণে রাশিয়াকে আন্তর্জাতিক ক্রীড়াঙ্গনে নিষিদ্ধ করা হলে তিনি ২০২৩ সালের শিরোপা খেলাতে রাশিয়ার প্রতিনিধিত্ব করতে পারেননি, বরং ফিদের পতাকার অধীনে খেলেন।